google/wiki40b huggingface dataset:
क्लेरियन होटेल, लिमरिक

क्लेरियन होटेल, लिमरिक इस शहर के स्टीमबोट क़्वे क्षेत्र में शॅनन नदी के किनारे बसा एक १७ मंज़िला होटेल है। यह क्लेरियन होटेल समूह के क्लेरियन ब्रांड का एक अंग है। इसे २००२ में €२० मिलियन की लागत से बनाया गया थ। विख्यात रग्बी स्टेडियम थमोंड पार्क के निकट बसा होने के कारण सभी टीम्स जो इस स्टेडियम में मन्सटर लीग के दौरान खेलती हैं, इसी होटेल में ठहरना पसंद करती हैं। एक प्रकार से क्लेरियन होटेल लिमरिक मन्सटर रग्बी के घर जैसा है।

क्लेरियन होटेल

क्लेरियन होटेल लिमरिक एक चार-सितारा होटेल  है एवं वर्तमान में यह आइयर्लॅंड का सबसे उँचा होटेल है। १८७ फीट के उँचाई के साथ यह रिवरपाइंट के बाद लिमरिक शहर की दूसरी और आइयर्लॅंड की १३वीं सबसे उँची इमारत है। इस होटेल में नदी के ओर बसे १५८ वातानुकूलित कमरे, ३ सूयीट ओर १ पेंटहाउस है। होटेल की सबसे उँची मंज़िल पर बने पेंटहाउस से पूरे शहर का विहंगम दृश्य देखने को मिलता है। इसके रेस्तराँ का नाम सिनेरगई है। वाहन खड़े करें की सुविधा सड़क के दूसरी तरफ अतिरिक्त भुगतान के साथ उपलब्ध है।
क्लेरियन होटेल के सभी क्मरों में ३२इंच का टीवी, असीमित १०० एमबीपीएश की स्पीड वाली मुफ़्त वाई फ़ाई सुविधा और २४ घंटे उपल्बध खानपान सेवा होती है। मई २०१५ से ही क्लेरियन होटेल एक धुम्रपान रहित होटेल बन गया है और इसके सभी बेडरूम धुम्रपान रहित हैं।
इस होटेल में स्थित सिनर्गी रेस्टोरेंट लिमरिक के सबसे अच्छे रेस्तरां में से एक माना जाता और यहाँ रोमांचक जायके के साथ ताजा, स्थानीय, मौसमी उत्पादन वाले व्यंजन उपलब्ध होते हैं जो कि अपने विशिष्ट स्वाद के लिए जाने जाते हैं।
कूडोस बार में एक आरामदेह वातावरण के साथ एशियन खानपान और चुने हुए युरोपियन व्यंजनों का भी मज़ा लिया जा सकता है। यहाँ दुनिया भर के प्रसिद्ध शराब और बियर ब्रॅंड्स भी उपलब्ध होते हैं। होटेल में ठहरने वाले अतिथि कई तरह की अन्य सुविधेयों का भी लाभ उठा सकते हैं। जैसे की सभी अतिथियों के लिए सेवेन्थ हेवेन डे स्पा (जो की होटेल से १० मिनिट की दूरी पर है) में १०% की छूट उपलब्ध है। होटेल के सामने ही स्थित बेल्लीशसीमो हेर एंड ब्यूटी भी १०% की छूट देता है।

स्थान महत्व

यह होटेल जेम्स केसी वॉक के सामने स्टीमबोट क़्वे पर स्थित है। शॅनन हवाई अड्डे से १५ मिनट के दूरी पर बसा यह होटेल लिमरिक शहर के ठीक मध्य में अवस्थित है। शहर के तीन प्रमुख ऐतिहासिक स्थल - किंग जॉन'स कॅसल, हंट म्यूज़ीयम और बूनरत्ती कॅसल एवम् फोक पार्क इस होटेल के इर्द गिर्द ही स्थित हैं।
आर॰ऍन॰ए॰ पॉलिमरेज़

आर॰ऍन॰ए॰ पॉलिमरेज़ (RNA polymerase), जो संक्षिप्त रूप से आर॰ऍन॰ए॰पी॰ (RNAP) कहलाता है, एक प्रकार के प्रकिण्व समूह के सदस्यों को कहा जाता है जो हर जीव में पाया जाता है और जिसपर सभी जीव निर्भर हैं। RNAP दो-रज्जुओं वाले डी॰ऍन॰ए॰ को खोल देता है, जिस से उधड़े हुए डी॰ऍन॰ए॰ अणु के न्यूक्लियोटाइड अणु की बाहरी ओर आ जाते हैं और उन्हें साँचे की तरह प्रयोग कर के आर॰ऍन॰ए॰ का निर्माण करा जा सकता है। इस निर्माण प्रक्रिया को प्रतिलेखन (transcription) कहते हैं।
महाराजा श्री ईश्वरी नारायण सिंह बहादुर

श्री महाराजा श्री ईश्वरी नारायण सिंह बहादुर सन १८३५ से १८८९ तक काशी राज्य के नरेश रहे। महाराजा ईश्वरी प्रसाद नारायण सिंह का जन्म सन् 1818 में हुआ था। काशी नरेश राजा उदित नारायण सिंह के निधन के बाद ईश्वरी प्रसाद नारायण सिंह सन् 1835 ई. में काशी के राजा बने। 1857 के गदर में अंग्रेजी हुकूमत के प्रति वफादार रहने की वजह से इन्हें 1859 में महाराजा बहादुर की उपाधि प्रदान की गई। जी.सी.एस.आई के तमगे के साथ 13 तोपों की सलामी का सम्मान भी इन्हें अंग्रेजी हुकूमत द्वारा प्रदान किया गया और काशी राज की पूर्व में कुर्क की गई संपत्ति को इन्हें वापस कर दिया गया। इसके साथ ही इन्हें वायसराय की लेजिस्लेटिव कौंसिल का सदस्य भी मनोनित किया गया। सन् 1889 में इन्हें महाराजाधिराज के साथ 15 तोपों की सलामी का सम्मान दिया गया। माहाराजा ईश्वरी प्रसाद नारायण सिंह साहित्य, संगीत और कला के संरक्षक थे। इन्होंने अपने शासन काल में जन कल्याण के कार्यों में रुचि ली।
श्रीराम भारतीय कला केन्द्र

यह भारत का एक प्रमुख संगीत शिक्षण संस्थान हैं। यह संगीत शिक्षण संस्थान दिल्ली में स्थित हैं।
चैत्र कृष्ण त्रयोदशी

चैत्र कृष्ण त्रयोदशी भारतीय पंचांग  के अनुसार प्रथम माह की अट्ठाइसवी तिथि है, वर्षान्त में अभी ३३२ तिथियाँ अवशिष्ट हैं।
रुमा मेहरा

रुमा मेहरा (जन्म 24 जनवरी 1967) एक भारतीय कवि, चित्रकार, मूर्तिकार, स्वतंत्र समाचार पत्र लेखक और इंडियन एक्सप्रेस के लिए एक स्तंभकार है।

कैरियर

मेहरा सामाजिक चेतना के साथ  एक आत्म शिक्षित कलाकार है, जिसने अपने चित्रों, राहतों और मूर्तियों के 11 एकल शो किये हैं। उनकी कलाकृतियां निजी और स्थायी संग्रह में मिलती हैं, जिनमें नेशनल गैलरी ऑफ़ मॉडर्न आर्ट नई दिल्ली, ललित कला अकादमी नई दिल्ली, आर्टे एंटीका गैलरी, कनाडा और स्विट्जरलैंड, संयुक्त राज्य अमेरिका, डेनमार्क, ऑस्ट्रिया, यूके, स्पेन, यूएई और जापान में व्यक्तिगत संग्रह शामिल हैं। मेहरा की कला को एक नई कला कहा जाता है। 
वह कला के अपने कार्यों के साथ-साथ अपने लेखन में मानवतावाद को व्यक्त करती है।  मेहरा ने ब्लाइंड रिलीफ एसोसिएशन पर दृष्टिहीनऔर भारत के एसओएस चिल्ड्रेन के गांवों (ईसाई चिल्ड्रन फण्ड) के लिए स्वैच्छिक शिक्षण का काम किया है। 
मेहररा द्वारा उनके अख़बार ट्रैवल लेखों का एक संकलन जर्मन में अनुवाद किया गया और 2008 में डिजिटली प्रकाशित किया गया था, जिसका नाम दास औसलैंडिस स्टाक डेस ग्रास था।
मेहरा वर्तमान में लॉस एंजिल्स, कैलिफ़ोर्निया में रहती और काम करती है।
श्री सिध्देश्वर महादेव मंदिर

छत्तीसगढ के रायपुर जिला मुख्यालय से 70 किमी की दूरी पर बलौदा बाजार तहसील मुख्यालय से 15 किमी की दूरी पर ग्राम पलारी मे एक प्राचीन शिव मंदिर स्थित है इसे ही सिध्देश्चर मंदिर के नाम से जाना जाता है। मंदिर की स्थापना बाल समुंद तालाब के निकट की गई है। मंदिर के निर्माण का समय 8-9वीं शताब्दी के मध्य माना जाता है। मंदिर के निर्माण की प्रक्रिया एक उत्कृष्ट वास्तुकला का उदाहरण है। मंदिर निर्माण की प्रक्रिया मे स्थानीय एवं पूरी तरह से देशी शैली का उपयोग किया गया है जो अपने आप मे एक आश्चर्यजनक तथ्य है।
इस स्थानीय शैली मे मंदिर का निर्माण विशिष्ट प्रकार से किया गया है जिसके अंतर्गत सबसे पहले मंदिर के स्थान का चयन कर उस स्थान पर गुंबद के आकार के छेनो (गोबर के कंडो) को व्यवस्थित कर उसके ऊपर चिकनी मिट्टी की मोटी तहो को चढाया गया तथा इस मिट्टी मे विभिन्न प्रकार की आकृतिया बनाई गई एवं ईटो की कटिंग की गई। तत्पश्चात अंदर की ओर रखे गए छेनो मे आग लगा दी गई। इस प्रकार पूरे मंदिर के ढांचे को पकाया गया और छेनो की राख को मंदिर मे गर्भगृह के पत्थर के द्वार से बाहर निकाला गया। जिस प्रकार कुम्हार अपने मिट्टी के बर्तनो एवं अन्य मिट्टी की सामग्रियो को पकाकर तैयार करता है ठीक उसी प्रकार यह मंदिर भी तैयार किया गया। इस प्रकार की मंदिर निर्माण की प्रक्रिया और कही भी सुनने या देखने को नही मिलती है। अत: यह छत्तीसगढ के साथ साथभारत का भी एक अनोखा मंदिर है जो अपनी विशिष्ट निर्माण शैली के लिये जाना जाता है।
मंदिर का गर्भगृह पत्थरो से निर्मित है तथा गर्भगृह के दोनो ओर गंगा-जमुना देवी की कलात्मक मुर्तियो का अंकन है। मंदिर का शिखर ध्वस्त हो गया था जिसका जीर्णोध्दार किया गया है। मंदिर के मंडप का निर्माण भी बाद मे किया गया है। नदी देवी गंगा एवं जमुना के पास छत्रधारिणी परिचायिकाओ का भी सुंदर अंकन है। मंडप मे एक नदी की मुर्ति की स्थापना है। गर्भगृह के द्वार पर विभिन्न प्रकार की मुर्तियो का कलात्मक अंकन है। गर्भगृह बाह्य भित्तियो पर विभिन्न प्रकार की अलंकृत मुर्तियो का अंकन किया गया है। जिनमे से प्रमुख थे गणेश, सिंह, हाथी एवं कीर्ति मुखो की अधिकता है। इन सभी प्रकार की मुर्तियो एवं आकृतियो को मिट्टी को काटकर बनाया गया है जो अपने आप मे विशिष्टता लिये हुए है।
पलारी का उक्त सिध्देश्वर महादेव मंदिर अपनी स्थानीय मंदिर निर्माण शैली एवं स्थापत्य की दृष्टि से देखा जाए तो छत्तीसगढ मे पलारी का यह मंदिर पर्यटको को अपनी ओर आकर्षित करने की सभी विशेषताए अपने मे समेटे हुए है। आवश्यकता केवल इस बात की है कि इस स्थान का प्रचार प्रसार हो ताकि लोगो को यह पता लग सके कि इस प्रकार का विशिष्ट मंदिर भई है जो प्रकृति के झंझावातो को भी सहते हुए 1100 वर्षो से अडिग खडा है।
रत्नकीर्ति

रत्नकीर्ति (११वीं शताब्दी), प्रमाणवाद और योगाचार से सम्बन्धित एक बौद्ध दार्शनिक थे। उन्होने विक्रमशिला में अध्ययन किया जहाँ ज्ञानश्रीमित्र उनके गुरु थे।
सिंधु नदी प्रणाली

परिचय

सिंधु नदी प्रणाली दुनिया की सबसे बड़ी नदी घाटियों में से एक है जो 11, 65,000 वर्ग किलोमीटर (भारत में यह 321, 289 वर्ग किलोमीटर) के क्षेत्रों की यात्रा करती है और इसकी कुल लंबाई 2,880 किमी (भारत में 1,114 किमी) है। इंडस को सिंधु के रूप में भी जाना जाता है। यह तिब्बत में कैलाश पर्वत श्रंखला से बोखार-चू नामक ग्लेशियर (4164 मीटर) के पास तिब्बती क्षेत्र में से निकलती है।
तिब्बत में यह 'सिंघी खमबं' या 'शेर का मुंह' के नाम से जानी जाती है। लद्दाख और जास्कर सीमा के बीच उत्तर-पश्चिम दिशा में बहने के बाद यह लद्दाख और बाल्टिस्तान के माध्यम से गुजरती है। यह लद्दाख सीमा को पार करते हुए जम्मू-कश्मीर में गिलगित के पास एक शानदार गोर्ज का गठन करते हुये, दार्दिस्तान क्षेत्र में चिल्लर के पास पाकिस्तान में प्रवेश करती है।

सिंधु नदी की सहायक नदियां

सिंधु नदी श्योक, गिलगित, जास्कर, हुंजा, नुब्रा, शिगर, गस्टिंग और द्रास के रूप में हिमालय से कई सहायक नदियो को प्राप्त करती है। अंत में ये अटक के पास की पहाड़ियों से निकल आती है जहां यह अपने दाहिने किनारे पर काबुल नदी को प्राप्त करती है। सिंधु के दाहिने किनारे में शामिल होने के लिए अन्य महत्वपूर्ण सहायक नदिया है - खुर्रम , तोचि, गोमइ, वीबो और संगर है। ये सब सुलेमान पर्वतमाला में से उत्पन्न होती है। सिंधु नदी दक्षिण की ओर बहती है और ' पंजनद ' से जाकर मिल जाती है जो मिथनकोट के ऊपर है। पंजनद नाम पंजाब की पांच नदियों अर्थात् सतलुज, ब्यास, रावी, चेनाब और झेलम के लिए लिया जाता है। यह अंत में अरब सागर, (कराची के पूर्व) में मिल जाती है।

भारत में सिंधु नदी का प्रवाह

भारत में सिंधु नदी केवल जम्मू एवं कश्मीर के लेह जिले के माध्यम से बहती है। झेलम, सिंधु नदी की एक महत्वपूर्ण सहायक नदी कश्मीर की घाटी के दक्षिण-पूर्वी भाग में पीर पंजाल के पाद पर स्थित वेरीनाग से एक झरने से निकलती है। यह पहले श्रीनगर और वुलर झील के माध्यम से बहती है और फिर एक गहरी संकीर्ण कण्ठ के माध्यम से पाकिस्तान में प्रवेश करती है। यह चिनाब से पाकिस्तान में झांग के पास मिलती है। चिनाब सिंधु नदी की सबसे बडी सहायक नदी है। यह दो धाराओं- चंद्रा और भागा से बनी है जो हिमाचल प्रदेश में केलांग के पास तांडी में शामिल हो जाती है। इसलिए यह चंद्रभागा के नाम से भी जानी जाती है। पाकिस्तान में प्रवेश करने से पहले यह नदी 1,180 किमी के लिए बहती है।
रवि, सिंधु की एक अन्य महत्वपूर्ण सहायक नदी है। यह हिमाचल प्रदेश की कुल्लू की पहाड़ियों में रोहतांग दर्रे के पश्चिम से निकलती है और राज्य की चंबा घाटी के माध्यम से बहती है। पाकिस्तान में प्रवेश करने और चिनाब के पास सराय सिद्धू में शामिल होने से पहले ये पीर पंजाल और धौलाधार पर्वतमाला के दक्षिण-पूर्वी भाग के बीच बहती है। ब्यास सिंधु की एक अन्य महत्वपूर्ण सहायक नदी है जो समुद्र स्तर से ऊपर 4000 मीटर की ऊंचाई पर रोहतांग दर्रा के पास ब्यास कुंड से निकलती है। यह नदी कुल्लू घाटी के माध्यम से बहती है और धौलाधार रेंज में कटी और लर्गी के पास घाटिया बनाती है। यह पंजाब के मैदानी इलाकों में प्रवेश करती है जहां यह हरिके के पास सतलुज से मिलती है। सतलुज तिब्बत में 4555 मीटर की ऊंचाई पर मानसरोवर के निकट रकस झील से निकलती है जहां ये लंगचें खमबब के रूप में जानी जाती है। भारत में प्रवेश करने से पहले यह लगभग लगभग 400 किमी के लिए सिंधु के समानांतर बहती है और रुपर पर एक कण्ठ के रूप से बाहर आती है। यह हिमालय पर्वतमाला पर शिपकी ला के माध्यम से गुजरती है और पंजाब के मैदानी इलाकों में प्रवेश करती है। यह एक पूर्ववर्ती नदी है। यह भाखड़ा नांगल परियोजना के लिए बहुत ही महत्वपूर्ण सहायक नदी के रूप में यहाँ की नहर प्रणाली को सींचती है।
अबोहर

विवरण

अबोहर राजस्थान के श्रीगंगानगर शहर से लगभग 50 कि०मी० उत्तरपूर्व में है। यह फाज़िल्का से दक्षिणपूर्व में है। इसकी जनसंख्या 2001 में 1,24,303 थी। यह शहर अपने अमीर मिट्टी, अच्छी सिंचाई साधन के लिए और विशेष रूप से नारंगी फल के परिवार के एक फल किन्नू के उत्पादन, के लिए "पंजाब का कैलिफोर्निया" भी कहा जाता है। अबोहर कपास के उत्पादन के लिए भी प्रसिद्ध है और पूरे उत्तर भारत में सबसे बड़े कपास-उत्पादक क्षेत्रों में से एक है।
२०३५ ईसा पूर्व

२०३५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०३५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।

स्थान के अनुसार

=== जन्म ===कार्तिक मास 5 2035
देवेन्द्र फडणवीस

जीवन परिचय

देवेन्द्र गंगाधरराव फडनवीस महाराष्ट्र की राजनीति का वो नाम है जिसने अपने पिता से राजनीति विरासत मिलने के बावजूद अपनी अलग पहचान बनाई। फड़नवीस ब्राह्मण परिवार से तालुक रखते हैं और उनके पिता गंगाधर राव राष्ट्रीय स्वयंसेवक संघ और जनसंघ में रहे हैं। फड़नवीस के पिता राज्य विधान परिषद के सदस्य भी रहे। देवन्द्र ने लॉ से स्नातक किया इसके अलावा उन्होंने बिजनेस मैनेजमेंट की पढ़ाई भी की।
फडनवीस अपने कॉलेज के दिनों में एबीवीपी के एक सक्रिय सदस्य थे। एबीवीपी के कार्यकर्ता के रूप में उन्होने जमीनी स्तर पर राजनेताओं के लिए कार्य किया।

व्यक्तिगत जीवन

देवेंद्र फडनवीस ने 2006 में अमृता रानाडे से शादी की। इनकी एक बेटी है जिसका नाम दिविजा फडनवीस है। अमृता रानाडे नागपुर के एक्सिस बैंक में एसोसिएट उपाध्यक्ष हैं।  रानाडे एक गैर राजनीतिक परिवार की पृष्ठभूमि से ताल्लुक रखती हैं। उसके माता पिता नागपुर में डॉक्टर हैं।
स्वीकार्यता

स्वीकार्यता निश्चित नियमों या आधारों के अनुकुल व्यक्ति, वस्तु या भाव को अंतर्ग्रहित करने का भाव है। यह सापेक्षिक होती है।
संध्या श्रीकांत विश्वेश्वरीया

संध्या श्रीकांत विश्वेश्वरिया भारतीय विज्ञान संस्थान, बैंगलोर में एक वैज्ञानिक और शिक्षक हैं। वह वर्तमान में आणविक प्रजनन विभाग, विकास और आनुवंशिकी विभाग के अध्यक्ष हैं और बायोसिस्टम्स साइंस एंड इंजीनियरिंगआणविक की सह-अध्यक्ष है।

जीवनी

विश्वेश्वरीया ने १९७७ में उस्मानिया विश्वविद्यालय, हैदराबाद में बैचलर ऑफ साइंस की डिग्री प्राप्त की और फिर १९८० में भारतीय प्रौद्योगिकी संस्थान, कानपुर से रसायन विज्ञान में विज्ञान की डिग्री प्राप्त की। विश्वेश्वरीय ने १९८७ में बैंगलोर के एस्ट्रा रिसर्च सेंटर, में पोस्ट-डॉक्टरल फेलो के रूप में अपना करियर शुरू किया था। फिर उन्हें उसी संगठन में एक वैज्ञानिक स्थान पर पदोन्नत किया गया, जहां वह 1993 तक रहे। विश्वेश्वरिया ने २५ से अधिक पीएचडी छात्रों को सलाह दी है।
नासदीय सूक्त

नासदीय सूक्त ऋग्वेद के 10 वें मंडल का 129 वां सूक्त है। इसका सम्बन्ध ब्रह्माण्ड विज्ञान और ब्रह्मांड की उत्पत्ति के साथ है। माना जाता है की यह सूक्त ब्रह्माण्ड के निर्माण के बारे में काफी सटीक तथ्य बताता है। इसी कारण दुनिया में काफी प्रसिद्ध हुआ है।
नासदीय सूक्त में ब्रह्माण्ड की उत्पत्ति का दार्शनिक  वर्णन अत्यन्त उत्कृष्ट रूप मे किया गया है ऋषियों के अद्भुत् इस ज्ञान से सिद्ध होता है कि समस्त संसार मे सभ्यता की पराकाष्ठा भारत मे देखी जा सकती थी और यह अतिशयोक्ति नही होगी ।
नासदीय सूक्त के रचयिता ऋषि प्रजापति परमेष्ठी हैं। इस सूक्त के देवता भाववृत्त है। यह सूक्त मुख्य रूप से इस तथ्य पर आधारित है कि ब्रह्मांड की रचना कैसे हुई होगी।
बोर्ड अध्यक्ष XI (भारत)

भारतीय बोर्ड अध्यक्ष की XI भारत की प्रथम श्रेणी की क्रिकेट टीम है। वे कभी-कभार भारत में घरेलू स्तर पर प्रथम श्रेणी क्रिकेट खेलते हैं। चयनित टीम अंतर्राष्ट्रीय श्रृंखला के लिए अभ्यास दौरे के मैचों में भी भाग लेती है जो अंतर्राष्ट्रीय श्रृंखला के लिए भारत का दौरा करती है। 2008 में, बोर्ड अध्यक्ष की XI टीम ने 2-5 अक्टूबर से हैदराबाद के राजीव गांधी अंतर्राष्ट्रीय स्टेडियम में ऑस्ट्रेलियाई टीम के दौरे के खिलाफ एक टूर मैच खेला। बोर्ड अध्यक्ष की XI टीम का नेतृत्व उस मैच में भारतीय बल्लेबाज युवराज सिंह कर रहे थे।
मेडिमिक्स (साबुन)

मेडिमिक्स साबुन का एक भारतीय ब्रांड हैं। यह साबुन आयुर्वेदिक और हर्बल हैं। यह Cholayil नाम एक चेन्नई स्थित कंपन द्वारा निर्मित हैं। 2011 में, मेडिमिक्स नवभारत टाइम्स द्वारा आयोजित ब्रांड इक्विटी सर्वेक्षण के अनुसार 'पर्सनल केयर' श्रेणी में भारत में 87 सबसे भरोसेमंद ब्रांड और 15 वीं सबसे भरोसेमंद ब्रांड आंका गया था। वह साबुन का उत्पादन करने के लिए, अपने पूर्वजों को प्रभावी पद्धति से त्वचा रोगों के इलाज के लिए इस्तेमाल किया जाता था। इसका उपयोग मुँहासे और अन्य त्वचा संक्रमण, फोड़े उपयोगी हैं। 1969 में मेडिमिक्स का शुभारंभ किया। जिनमें से सभी नैदानिक ​​साबित कर रहे हैं।
रेणु जोगी

रेणु जोगी एक भारतीय राजनीतिज्ञ तथा वर्तमान छत्तीसगढ़ विधान सभा में विधायक हैं, वे पूर्व छत्तीसगढ़ के मुख्यमंत्री अजीत जोगी की पत्नी हैं।
मोरटक्का

उज्जैन से खण्डवा जाने वाली रेलवे लाइन पर मोरटक्का नामक स्टेशन है, मालवा क्षेत्र में श्रीॐकारेश्वर स्थान नर्मदा नदी के बीच स्थित द्वीप पर है।
वहां से यह स्थान 10 मील दूर है। यहां ॐकारेश्वर और मामलेश्वर दो पृथक-पृथक लिंग हैं, परन्तु ये एक ही लिंग के दो स्वरूप हैं। श्रीॐकारेश्वर लिंग को स्वयंभू समझा जाता है।
की-कैड

इतिहास

की-कैड को बनाने का श्रेय जीन-पिएर चर्रास (Jean-Pierre Charras) को जाता है जिन्होंने 1992 में युनिवर्सिटी इंस्टिट्यूट्स ऑफ़ टेकनॉलजी में अपने कार्यकाल में यह उपलब्ध किया। तब से की-कैड को कई स्वयंसेवक तथा वेतन-प्राप्त योगदानकर्ताओं का सहयोग प्राप्त हुए हैं। यूरोपीय नाभिकीय अनुसंधान संगठन (CERN) का बी ए-सी ओ-एच एट (BE-CO-HT) विभाग 2013 में प्रारंभ हुआ। इसके माध्यम से की-कैड को संसाधन उपलब्ध कराए जा रहे हैं जो उसे मुक्त हार्डवेयर बनाने में काम आएँगे और की-कैड को व्यवसायिक ई डी ए उपकरण (commercial EDA tools) बनाने में बराबर सशक्त करेंगे।
की-कैड ने दिसम्बर 2015 से पॉइंट रिलीज़ संस्करण बनाने की योजना अपना और की-कैड 4.0.0 जारी किया। यह पहला जारी संस्करण है जिसमें यूरोपीय नाभिकीय अनुसंधान संगठन के अधिक विकसित उपकरणों का उपयोग किया गया है। यूरोपीय नाभिकीय अनुसंधान संगठन की योजना है कि की-कैड के और अधिक विकास के लिए अनुदानों की मदद से एक विकासकर्ता नियुक्त किया जाए। की-कैड के जालस्थल की कड़ियों के माध्यम से अनुदान दिया जा सकता है।
२४०३ ईसा पूर्व

२४०३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४०३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चुम्बकीय परिपथ

चुंबकीय परिपथ (magnetic circuit) एक या अधिक बंद लूप वाले मार्गों से बना होता है जिनमें चुंबकीय फ्लक्स होता है। यह फ्लक्स प्राय: किसी स्थाई चुम्बक या विद्युत चुम्बक द्वारा पैदा किया जाता है। इन मार्गों में स्थित लौहचुम्बकीय पदार्थों के कारण फ्लक्स इन मार्गों में ही सीमित रहता है तथा मार्ग के बाहर फ्लक्स की मात्रा नगण्य ही रहती है।
चुम्बकीय परिपथ का कांसेप्ट विद्युतचुम्बकीय युक्तियों की डिजाइन में बहुत सुविधा प्रदान करता है। यह विभिन्न स्थानों से होकर गुजरने वाले फ्लक्स की मात्रा आदि की गणना में बहुत उपयोगी है। चूंकि विद्युत परिपथ और चुम्बकीय परिपथ में समानता है, इस कारण विद्युत परिपथ के विश्लेषण के सभी औजार (जैसे KCL, KVL, suparposition आदि) चुम्बकीय परिपथ के विश्लेषण में काम आ जाते हैं।

रिलक्टेंस (reluctance)

चुम्बकीय फ्लक्स को वायु सहित बहुत से पदार्थों से होकर गुजरने में कठिनई होती है। (Magnetic flux is reluctant to travel through air.)। किन्तु लोहा आदि कुछ पदार्थों से होकर यह बहुत आसानी से गुजरता है। इसी को दूसरे शब्दों में कहें तो समान चुम्बकीय वाहक बल (MMF) लगाने पर हवा में लोहे की अपेक्षा बहुत कम चुम्बकीय फ्लक्स पैदा होता है। इसी बात को यों कहते हैं कि वायु का प्रतिष्तम्भ (रिलक्टेंस) अधिक है और लोहे आदि का बहुत कम। यह वैसे ही है जैसे विद्युत परिपथ में प्रतिरोध।
जहाँ अधिक फ्लक्स पैदा करने की आवश्यकता होती है वहाँ लोहा आदि पदार्थों का उपयोग करके चुम्बकीय फ्लक्स के लिये कम रिलक्टेंस का मार्ग बनाया जाता है। फ्लक्स बढ़ाने का दूसरा तरीका फ्लक्स को पैदा करने वाला चुम्बकीय वाहक बल (MMF) का मान बढ़ाना भी है जिसके लिये धारा या फेरों की संख्या (number of turns) बढ़ायी जा सकती है।
विरहांक

विरहाङ्क, एक प्राचीन भारतीय छन्दशास्त्री थे जो गणितीय कार्य के लिए भी प्रसिद्ध हैं। उनका समय ६ठी शताब्दी ईसवी होने का अनुमान है किन्तु ऐसी भी सम्भावना है कि वे ८वीं शताब्दी के उत्तरार्ध में सक्रिय थे।
उन्होने पिंगल (चतुर्थ शताब्दी) के छन्दसूत्र पर आधारित 'वृत्तजातसमुच्चय' नामक ग्रन्थ की रचना की जिस पर १२वीं शताब्दी के गणितज्ञ गोपाल ने टीका लिखी है।
केस सूचना वक्तव्य

केस सूचना वक्तव्य (या कवर शीट) एक दस्तावेज़ है जो संयुक्त राज्य अमेरिका के अदालत प्रणाली के कई, सिविल मुकदमा के प्रारंभ में एक अदालत के क्लर्क के साथ दर्ज किया गया है। यह आम तौर पर शिकायत के साथ ही दायर किया जाता है। कुछ राज्य आपराधिक मामलों के लिए इसी तरह के दस्तावेजों का उपयोग करते।
पनियान

पनियान, भारत की एक प्रमुख जनजाति हैं।
२५०८ ईसा पूर्व

२५०८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५०८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राजभाषा अधिकारी

राजभाषा अधिकारी भारतीय केद्र सरकार के कार्यालयों में हिंदी अनुवाद के अलावा राजभाषा हिंदी के अन्य कामकाज जैसे हिंदी दिवस, हिंदी पखवाड़ा मनाना, हिंदी कार्यशालाओं का आयोजन करना, गृह पत्रिका का संपादन करना, हिंदी तिमाही बैठकों का आयोजन, राजभाषा निरीक्षण आदि कार्य करते है। राजभाषा अधिकारी पदों का सृजन राजभाषा विभाग के आदेशानुसार हर कार्यालय में किया जाता है। केंद्र सरकार के कार्यालयों, उपक्रमों, बैंकों आदि में न्यूनतम हिंदी पदों को सृजित करने के बारे में गृह मंत्रालय के राजभाषा विभाग ने विस्तृत आदेश ज्ञा॰ सं॰ 13035/3/95--रा॰भा॰ (नीति एवं समन्वय) दिनांक 22-07-2004 द्वारा जारी किए गए है। दुर्भाग्यपूर्ण है कि इस आदेश का सही पालन सभी कार्यालयों में नहीं किया जाता है। मा. संसदीय राजभाषा निरीक्षण समिति ने आपत्ति उठाने के बावज़ूद भी न्यूनतम हिंदी पदों की नियुक्ति नहीं की जा रही है। इससे कार्यालय के राजभाषा कार्यान्वयन तथा अनुवाद कार्य में बाधा उत्पन्न हो जाती है। सरकारी कार्यालयों में हिंदी का प्रसार करने का प्रामाणिक प्रयास सभी स्तरों पर नहीं किया जाता है। जहां एक जगह रोजगार निर्माण की बात की जाती है वहां हिंदी पदों के सृजन एवं नियुक्ति के मामले में उदासीनता दिखायी देती है।

हिंदी पदों का सृजन

हिंदी पदों का सृजन करते समय अनुसचिवीय कर्मचारियों की गणना की जाती है। इसकी गणना करते समय हर कार्यालय में कोई निश्चित आदेश जारी नहीं किया जाता है। इस संदर्भ में राजभाषा विभाग के स्पष्ट आदेश है कि अनुसचिवीय कर्मचारियों शब्दों के अंतर्गत वे सभी कर्मचारी तथा अधिकारी शामिल हैं जिनके पद अनुसचिवीय कार्यों के लिए सृजित किए गए हैं चाहे वे तकनीकी या वैज्ञानिक कर्मचारी या अधिकारी हो। इसके अतिरिक्त यदि तकनीकी और वैज्ञानिक पद इस तरह से काम के लिए स्वीकृत हों परन्तु पदधारियों को अनुसचिवीय कार्य भी सौंपा गया हो तो आंतरिक कार्य अध्ययन एकक द्वारा इस तरह के कर्मचारियों के कार्य के स्वरूप की पड़ताल करने के बाद उन्हे हिंदी पदों के सजृन के लिए गिना जा सकता है। हिंदी पदों के सृजन के बारे में राजभाषा विभाग के आदेश निम्नानुसार है।
पूर्वी आस्ट्रेलिया धारा

पूर्वी आस्ट्रेलिया धारा, प्रशान्त महासागर की एक प्रमुख सागरीय धारा हैं।